ניל סדקה

ניל סדקה (באנגלית: Neil Sedaka; ) היה זמר, פסנתרן ויוצר יהודי-אמריקאי, שנודע בזכות להיטי פופ משנות ה-60 וה-70, ובהם "Oh! Carol", "Breaking Up Is Hard to Do" , "Calendar Girl"  ו"Laughter in the Rain" .

ביוגרפיה
ניל סדקה בברוקלין שבניו יורק. אביו מרדכי "מאק" היה יהודי יליד טורקיה ממוצא יהודי-לבנוני אשר הגיע עם הוריו לארה"ב בשנת 1910, ואימו אלינור אפל הייתה יהודייה ילידת ארצות הברית ממוצא אשכנזי (הוריה היגרו מרוסיה ופולין). כבר כילד הפגין כישרון מוקדם בפסנתר, ואף התקבל כחבר קבוע בתוכנית רדיו מצליחה. עם סיום לימודיו בתיכון, התקבל סדקה ללימודי מוזיקה בבית הספר ג'וליארד היוקרתי. במקביל ללימודיו הקלאסיים היה מעורב בראשית דרכו ברוק אנד רול, והיה ממייסדי להקת הדו-וופ The Tokens, אך עזב לפני שהלהקה זכתה להצלחה עם "The Lion Sleeps Tonight". הוא שיתף פעולה עם שכנו ושותפו לכתיבה הוותיק הווארד גרינפילד, וביחד פעלו בבניין בריל בניו יורק, מרכז כתיבה והפקה בולט של תעשיית הפופ. הצלחתם בכתיבת שירים, ובהם "Stupid Cupid" עבור קוני פרנסיס, סייעה לסדקה להשיג חוזה הקלטות כסולן.

סדקה זכה להצלחה מסחררת כבר בתחילת הקריירה שלו בסוף שנות ה-50 של המאה ה-20. בין שיריו המוכרים ביותר אשר הגיעו למקומות הגבוהים במצעדי הפזמונים היו: "You Mean Everything To Me", "Happy Birthday Sweet Sixteen", "Calendar Girl". הלהיט שלו "Oh! Carol" משנת 1959 נכתב בהשראת אהבתו לקרול קינג. במעין תשובה הומוריסטית, הוציאה קינג את השיר "Oh! Neil" בשנת 1963.

הצלחתו הגדולה ביותר כזמר הגיעה כאשר הצליח להכניס שלושה שירים אל המקום הראשון במצעד האמריקאי. שירים אלו: "Breaking Up Is Hard to Do" בשנת 1962, "Laughter in the Rain" ו-"Bad Blood" בשנת 1975 זיכו את סדקה בתהילת עולם ובכוכב על רצפת שדרת הכוכבים של הוליווד.

סדקה זכה להצלחה בינלאומית והקליט שירים בשפות שונות, בהן איטלקית, צרפתית, ספרדית, גרמנית, פורטוגזית ויפנית. בנוסף הקליט שתי הקלטות נדירות בעברית, למילים של חיים קינן.

סדקה עבד במהלך השנים עם כמה מהאמנים והלהקות החשובים בעולם הבידור, בין השאר כתב סדקה בצוותא עם הווארד גרינפלד  את השיר "Love Will Keep Us Together"  לצמד Captain & Tennille  אשר הגיע למקום הראשון במצעד האמריקאי, וכן עבד עם אמנים כגון אלטון ג'ון ולהקת אבבא.

עם פריצת הביטלס בשנת 1964 דעכה הקריירה הסולנית שלו, וחברת התקליטים שלו הפסיקה את החוזה עמו. הוא נקלע לקשיים כלכליים לאחר שמנהלו בזבז את חסכונותיו. במחצית השנייה של שנות השישים המשיך להתפרנס מכתיבת שירים, אך העיד כי חש אובדן כיוון מקצועי באותה תקופה.

בראשית שנות השבעים עבר לאנגליה, הופיע במועדונים קטנים ושיתף פעולה עם חברי להקת 10cc, והקליט עמם את האלבומים "Solitaire" משנת 1972 ו-"The Tra-La Days Are Over" משנת 1973. אלטון ג'ון החתים אותו לחברת התקליטים שלו, Rocket Record Company, וסייע לו לשוב להצלחה בארצות הברית. בשנת 1974 יצא אוסף בשם "Sedaka's Back" שזכה למעמד זהב בארצות הברית. בשנת 1975 הגיע פעמיים למקום הראשון במצעד בילבורד הוט 100 עם "Laughter in the Rain" ו-"Bad Blood", כאשר בשיר האחרון השתתף ג'ון בקולות רקע ללא קרדיט. באותה שנה הגיעה למקום הראשון גם גרסתם של קפטין & טניל לשירו "Love Will Keep Us Together", והקרפנטרז הגיעו למקום ה-17 עם גרסה ל-"Solitaire". בשנים הבאות נכנס שוב לטופ-20 עם "Love in the Shadows" בשנת 1976 ו-"Should've Never Let You Go" בשנת 1980, אותו ביצע עם בתו דָּארָה. במהלך סוף שנות השבעים ותחילת שנות השמונים המשיך להצליח בז'אנר Adult Contemporary עם שירים כגון "Amarillo", "Alone at Last" ו-"Your Precious Love".

בשנת 1983 הוכנס להיכל התהילה של הפזמונאים. בעשורים הבאים המשיך להופיע ולהקליט, והתנסה גם במוזיקה קלאסית, מוזיקת ילדים ואף באלבום שלם ביידיש. אלבום האולפן האחרון שלו, "I Do It for Applause", יצא בשנת 2016, ובהמשך חדל לכתוב מוזיקה חדשה. בתקופת מגפת הקורונה שב להופיע מהבית ולשתף קטעים ברשתות החברתיות, ובהן טיקטוק ואינסטגרם.

הוא נפטר ב-27 בפברואר 2026 בגיל 86.

חיים אישיים
נישא בשנת 1962 לליבה שטראסברג.

קישורים חיצוניים



 שיר שהקליט בעברית



הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:זמרים יהודים אמריקאים
קטגוריה:זמרי פופ יהודים
קטגוריה:זמרי פופ אמריקאים
קטגוריה:פסנתרנים יהודים אמריקאים
קטגוריה:מוזיקאים יהודים אמריקאים
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים ממוצא יהודי-טורקי
קטגוריה:אמריקאים ממוצא פולני-יהודי
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1939
קטגוריה:אמריקאים שנפטרו ב-2026